b'\n_START_ARTICLE_\nIvan Dolin\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nIvan Dolin\xc5\xa1ek je bil rojen je v Lazah pod Ko\xc5\xbeljem, \xc5\xbeupnija \xc5\xa0t.Ilj pri Velenju po doma\xc4\x8de pri Vrbajakovih. Za sadjarstvo in drevesni\xc4\x8darstvo, vinogradni\xc5\xa1tvo in vrtnarstvo se je navdu\xc5\xa1il \xc5\xbee v doma\xc4\x8di hi\xc5\xa1i, kjer so bili napredni gospodarji. O\xc4\x8de Valentin je okoli 1900 vzgojil v doma\xc4\x8di drevesnici prva drevesca in jih uspe\xc5\xa1no oddal. Vplivali so tudi na okolico, da so vzgojili ve\xc4\x8d dobrih sadjarjev in vrtnarjev, med njimi je tudi Anton Jelen._NEWLINE_Leta 1920 je kon\xc4\x8dal sadjarsko in vinarsko \xc5\xa1olo v Mariboru. Doma je ostal brat Bla\xc5\xbe, brat Vinko se je poro\xc4\x8dil v Selnico ob Dravi, on pa si je ustanovil dru\xc5\xbeino v Kamnici pri Mariboru. Leta 1928 je ustanovil Sadjarstvo bratov Dolin\xc5\xa1ek z drevesni\xc4\x8darskima obratoma v Kamnici in Selnici ob Dravi. Med drugim je gojil okrasne in sadne sadike na \xc5\xa1ibkih podlagah in z njimi prvi omogo\xc4\x8dil razvoj mestnega planta\xc5\xbenega sadjarstva. Ne samo, da je bil vedno na teko\xc4\x8dem, kaj se je dogajalo na tem podro\xc4\x8dju doma in v tujini: pisal je tudi strokovne \xc4\x8dlanke v mnoge revije Slovenski gospodar, Na\xc5\xa1a vas, Sadjar in vrtnar, Kme\xc4\x8dki glas, Na\xc5\xa1 vrt in druge. Njegovi \xc4\x8dlanki niso le strokovno na vi\xc5\xa1ini, ampak so pisani v so\xc4\x8dnem, preprostem in prepri\xc4\x8dljivem jeziku. Izdal je knji\xc5\xbeico Na\xc5\xa1 sadni rod (1934). Bil je \xc4\x8dastni \xc4\x8dlan Sadjarskega dru\xc5\xa1tva Slovenije. Za svoje delo je prejel odlikovanje red svetega Save.'